Szent Györgynek szentelt ortodox fatemplomát 1590-ben említik. A 17. század közepén már nem tudta befogadni a híveket, így 1671-ben kibővítették. 1845-ben leégett, így a falusiak két évtizedig templom nélkül maradtak, míg össze nem gyűjtötték a pénzt egy új templom építésére. Az új, egyhajós, román stílusú kőtemplom 1861–1868 között épült fel. Másik, Szent Paraszkévának szentelt temploma 1873-ban épült, eredetileg a görögkatolikus hívek számára, 1948-ban azonban kisajátították az ortodoxok.